OpenLLM-France/wikimedia huggingface dataset:
# Nouadhibou

Nouadhibou (en àrab نواذيبو; anomenada Port Étienne a l'època de la colonització francesa) és la segona ciutat més important de Mauritània, que té uns 100.000 habitants (2005).

## Economia

L'activitat econòmica principal és la pesca. A partir de 1964, quan es va finalitzar la construcció d'un moll i un ferrocarril de 674 km fins als jaciments miners de Zouîrât i Fdérik, la indústria més important és el processament del mineral de ferro transportat per ferrocarril des de les mines.
L'any 2017 s'hi va inaugurar l'hospital més gran de la regió.
La ciutat també compta amb l'aeroport internacional de Nouadhibou, que té vols regulars amb la capital, Nouakchott, així com amb Casablanca, Gran Canària o la ciutat mauritana de Zouîrât.

## Clima

El clima de Nouadhibou és desèrtic d'acord amb la classificació de Köppen. Gairebé no hi ha cap tipus de precipitació al llarg de l'any, de manera que la mitjana de pluviositat és de 18 mil·límetres l'any. Tot i l'aridesa del clima, les temperatures no hi són tan extremes gràcies a la influència del mar. La temperatura mitjana anual és de 21,7 °C.

## Referències

* ↑ «Klimatafel von Nouadhibou (Port Etienne) / Mauretanien» (en alemany).
# Nepal Samyabadi Party (Marksbadi-Leninbadi-Maobadi)

Nepal Samyabadi Party (Marksbadi-Leninbadi-Maobadi) (paraules nepaleses que volen dir Partit Comunista del Nepal (Marxista-Leninista-Maoista) fou un partit polític del Nepal que es va formar per escissió del Partit Comunista del Nepal (Marxista-Leninista-Maoista) als anys noranta i per distingir-lo es va anomenar també Nepal Samyabadi Party (Malema) o Partit Comunista del Nepal (Samyabadi).
El secretari general fou Nanda Kumar Prasai, i un dirigent destacat fou Kumar Belbase. Fou membre del Front Unit de l'Esquerra.
El 2005 es va reunificar amb el Partit Comunista del Nepal (Marxista-Leninista-Maoista) i es va formar el Partit Comunista del Nepal (Unificat Marxista-Leninista-Maoista).
# Benjamin Kogo

Benjamin Kogo (Arwos, 30 de novembre de 1944 - Eldoret, 20 de gener de 2022) va ser un atleta kenyata, especialista en curses d'obstacles, que va competir durant la dècadad de 1960.
El 1964 va prendre part en els Jocs Olímpics d'Estiu de Tòquio, on fou el primer kenyata en disputar la cursa dels 3.000 metres obstacles del programa d'atletisme. No aconseguí classificar-se per la final. Quatre anys més tard, als Jocs de Ciutat de Mèxic, va guanyar la medalla de plata en la mateixa cursa, en finalitzar rere el seu compatriota Amos Biwott.
En el seu palmarès també destaca una medalla d'or als Jocs Panafricans de 1965 i una de bronze als Jocs de l'Imperi Britànic i de la Comunitat de 1966.
Va morir el 20 de gener de 2022, als 77 anys. L'any abans se li havia diagnosticat un càncer de pròstata.

## Millors marques

* 3.000 metres obstacles. 8' 31.6" (1967)

## Referències

* ↑ «Meet Benjamin Kogo, first Kenyan to ever run steeplechase specialty event in Olympics» (en anglès). [Consulta: 23 maig 2022].
* 1 2 3 «Olympedia – Benjamin Kogo». [Consulta: 23 maig 2022].
* ↑ «Benjamin Kogo | Commonwealth Games Federation» (en anglès). Arxivat de l'original el 2022-07-01. [Consulta: 23 maig 2022].
* ↑ Reuters. «Olympic medalist Ben Kogo is dead» (en anglès).
* ↑ Fitxa a trackfield.brinkster.net
# Nóvie Begutxi

Nóvie Begutxi (en rus: Новые Бегучи) és un poble de l'óblast de Saràtov, a Rússia, segons el cens del 2010 tenia 30 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Nóvie Dvorí

Nóvie Dvorí (en rus: Новые Дворы) és un poble de l'óblast de Kursk, a Rússia, que en el cens del 2010 tenia 141 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Bhil

«Bhil» té aquests significats:
* Bhil, relatiu o pertanyent als bhils, tribus aborígens preàries de l'Índia
* Llengües Bhil, grup de llengües indo-arianes parlades pels bhils a l'Índia
* Agència Bhil, país bhil o terra bhil, territori de l'Índia central ocupat per nombrosos estats indígenes
* Bhil Corps, grup militar establert pels britànics a l'Índia Britànica
* Jabria Bhil, estat tributari protegit de l'Índia, del tipus thakurat garantit del grup de thakurats dels Girasia a l'agència de Bhopal
# Dard (arma)

El dard és una arma de tipus llançívol composta d'una asta (pal de fusta, canya o metall) que té a la seva extremitat una fulla esmolada o punxeguda. Es diferencia de la llança per la seva longitud més reduïda, el seu major abast i la seva capacitat de penetració. Històricament fou una de les armes característiques dels almogàvers.

## Llançament del dard

Des d'èpoques remotes alguns dards es llançaven "embagats" per a augmentar la precisió i l'abast del tir. Embagar el dard consistia a preparar-lo per a llançar, amb l'auxili d'una tira de pell adobada o similar ("amentum" en llatí) que se subjectava al dard, li donava unes voltes i anava a parar a la mà en un altre extrem. Hi ha diversos tipus de bagues o "amentum" amb els corresponents sistemes d'embagar i de llançar. L'aspecte més important era que el dard sortia amb un moviment de rotació (relativa a l'eix longitudinal) provocant una trajectòria més estable (I, per tant, més precisa i de més abast).

### Video del llançament d'una "fletxa suïssa"

El sistema de llançament és molt semblant al d'un dard "amb baga".

## Referències

* ↑ R. Miquel y Planas. Can?oner Sat?rich Valenci? Dels Segles XV y XVI. Рипол Классик, p. 16–. ISBN 978-5-88177-297-0.
* ↑ Lexique roman ou dictionnaire de la langue des troubadours. Silvestre, 1838, p. 67–.
* ↑ Napoleon III (Emperor of the French). History of Julius Caesar. Harper & Brothers, 1866, p. 37–.
* ↑ John George Wood. The Natural History of Man: Being an Account of the Manners and Customs of the Uncivilized Races of Men. Home Book Company, 1870, p. 206–.
* ↑ How to Throw - The Swiss Arrow. Com llançar la “fletxa suïssa”.
* Gardiner, E. Norman «Throwing the Javelin». The Journal of Hellenic Studies, 27, 1907, pàg. 249–273.

## Bibliografia

* «Dard (arma)». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Mesangylon
Viccionari
# Departament de Colón

El departament de Colón és un dels 18 departaments en què es divideix Hondures.

## Municipis

* Balfate
* Bonito Oriental
* Iriona
* Limón
* Sabá
* Santa Fe
* Santa Rosa de Aguán
* Sonaguera
* Tocoa
* Trujillo

## Història i geografia

L'origen del seu nom, va ser a partir del fet històric que va ser la primera terra ferma de Centreamèrica trepitjada per l'Almirall Cristòfor Colom, en la memòria del qual porta el seu nom.
Quan es va fer la primera divisió política territorial de 1825, Colón formava part de Yoro, fins a 1881, que amb una part de Yoro i la Mosquitia es va formar un nou departament. Amb l'objecte d'organitzar d'una manera convenient, l'autoritat superior va nomenar una comissió perquè recorregués i estudiés detingudament la Mosquitia, aquesta comissió va manifestar, que per ser governada, havia de dividir-se en tres Districtes.

## Vegeu també

* Puerto Castilla
# Demografia de l'Alguer

Aquest és un article sobre la demografia de l'Alguer. El comú de l'Alguer té 43.831 habitants (a data 01.01.2009), per una superfície de 224,43 km² i una densitat de 180,74 habitants/km².

## Població total

Cens del Regne de Sardenya
1688: 3.155
1698: 4.801
1728: 4,583
1751: 5.171
1771: 5.269
1776: 5.333
1781: 6.692
1821: 5.299
1824: 6.941
1838: 7.774
1844: 8.762
1848: 8.684
1857: 7.806

## Piràmide de població

Habitants censats (en milers)

## Població total per classe d'edat

Habitants censats (en milers)

## Reconstrucció de la població intercensal

| Data | Total | Variació |
| 01.01.1982 | 37.051 | 0 |
| 01.01.1983 | 37.412 | 361 |
| 01.01.1984 | 37.746 | 334 |
| 01.01.1985 | 38.070 | 324 |
| 01.01.1986 | 38.269 | 199 |
| 01.01.1987 | 38.441 | 172 |
| 01.01.1988 | 38.607 | 166 |
| 01.01.1989 | 38.944 | 337 |
| 01.01.1990 | 39.075 | 131 |
| 01.01.1991 | 39.279 | 204 |
| 01.01.1992 | 39.026 | -253 |
| 01.01.1993 | 39.280 | 254 |
| 01.01.1994 | 39.413 | 133 |
| 01.01.1995 | 39.586 | 173 |
| 01.01.1996 | 39.404 | -182 |
| 01.01.1997 | 39.205 | -199 |
| 01.01.1998 | 39.109 | -96 |
| 01.01.1999 | 39.027 | -82 |
| 01.01.2000 | 38.891 | -136 |
| 01.01.2001 | 38.691 | -200 |
| 01.01.2002 | 38.393 | -298 |
| 01.01.2003 | 39.504 | 1.111 |
| 01.01.2004 | 39.985 | 481 |
| 01.01.2005 | 40.257 | 272 |
| 01.01.2006 | 40.391 | 134 |
| 01.01.2007 | 40.563 | 172 |
| 01.01.2008 | 40.802 | 293 |
| 01.01.2009 | 40.887 | 85 |
| 01.01.2010 | 40.803 | -84 |
| 01.01.2011 | 40.965 | 162 |

## Referències

* ↑ Statistiche I.Stat ISTAT URL consultada en data 28-12-2012

## Vegeu també

* Categoria:Algueresos
* Sardenya
* l'Alguer
* Demografia d'Itàlia
* Demografia de la Sardenya
* Demografia de la província de Sàsser
# Dionisi de Calcedònia

Dionisi (en grec antic: Διονύσιος, Dionýsios) va ser un filòsof de l'antiga Grècia, natural de Bitínia i pertanyent a l'escola de Mègara. Va ser mestre de Teodor Ateu.
Sembla que era nascut a Calcedònia, i era anomenat el dialèctic perquè exposava els seus arguments en forma de qüestió i resposta.

## Referències

* ↑ Estrabó, Geografia, XII 566.
* ↑ Smith, William (ed.). «Dionysius». A Dictionary of Greek and Roman biography and mythology. [Consulta: 5 setembre 2022].
* ↑ Diògenes Laerci, Vides i opinions de filòsofs eminents, II 98.
* ↑ Diògenes Laerci, Vides i opinions de filòsofs eminents, II 106, segons el Pauly-Wissowa, s.v. «Dionysios 118».
# Dionisi d'Eges

Dionisi (en grec antic: Διονύσιος, llatí: Dionysius) va ser un metge de l'antiga Grècia natural d'Eges conegut solament per unes quantes referències de Foci.
Smith es limita a fer constar que va viure abans del segle ix pel fet que l'autor més tardà que el cita és Foci, però aquesta data es pot avançar molt, atès que al segle ix feia temps que Eges romania gairebé abandonada. La Realencyclopädie, per la seva banda, el situa entre els segles iii i i aC.
Fou autor d'una obra intitulada Δικτυακά, on defensava i impugnava alhora cinquanta proposicions preses de la física, de la història natural i de la medicina. Es conserven solament els títols dels capítols de què constava l'obra gràcies a Foci, que els reprodueix de manera gairebé idèntica en dos dels capítols de la seva Biblioteca i que afegeix que el llibre és útil per a la pràctica de la dialèctica, perquè escrivia a favor i en contra de cada proposició.

## Referències

* 1 2 1. Dionysius a: William Smith (editor), A Dictionary of Greek and Roman Biography and Mythology. Boston: Little, Brown & Comp., 1867, p. 1045
* ↑ «Dionysios 124». A: Realencyclopädie der classischen Altertumswissenschaft.
# Dionisi d'Argos

Dionisi d'Argos (en grec antic: Διονύσιος, llatí: Dyonisius) fou un escultor en bronze de l'antiga Grècia que, juntament amb Glauc d'Argos, va construir les obres que Mícit de Règion va dedicar al temple d'Olímpia. Com que Mícit va succeir a Anaxilau de Règion com a tirà el 476 aC, això permet fixar la seva vida al segle v aC.
Va fer estàtues pels Jocs portant halters (peses que s'usaven per saltar), de Dionís, d'Orfeu i de Zeus sense barba. També va fer un cavall i un carro en bronze dedicat per Formis de Menàlia al santuari d'Olímpia, segons descriu Pausànias.

## Referències

* ↑ 1.Dionysius of Argos a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1045
# Dionisi d'Atenes

Dionisi (en grec antic: Διονύσιος, llatí: Dionysius) va ser un escriptor de l'antiga Grècia natural d'Atenes, autor d'una obra titulada κυήσεις, sobre la concepció o el naixement, que és citada per un escoliasta d'Apol·loni de Rodes i també a l'Etymologicum Magnum.

## Referències

* ↑ Smith, William (ed.). «Dionysius of Athens». A Dictionary of Greek and Roman biography and mythology. [Consulta: 3 gener 2023].
# Desdoblament a camp nul

El desdoblament a camp nul (o desdoblament a camp zero), en magnetoquímica, és la diferència d'energia que separa, sense camp magnètic aplicat i dins d'un mateix nombre quàntic d'espin (S), els estats de diferent projecció sobre l'eix z, S_z.

## Origen

Aquest fenomen té lloc en els metalls de transició i ions de paratges estranys, i es deu a una interacció espín-orbita de segon ordre amb estats excitats. Aquests estats excitats poden ser molt anisòtrops per la interacció espín-orbita de primer ordre λ. La barreja de l'estat fonamental amb aquests estats té diferent pes, depenent del valor de M_s, per tan, produeix un desdoblament dels nivells.
Depenent de com sigui la barreja de nivells, el desdoblament de camp nul requerirà un estat fonamental de M_s màxim. Si hi ha elongació axial en la coordinació de l'ió metàl·lic, un λ positiu implica D < 0. Compressió axial i λ negativa tenen el mateix resultat, alhora que les altres dos combinacions tenen el resultat oposat (D > 0).

## En presència d'un camp magnètic

En el cas que coexisteixi amb un camp magnètic, aquest fenomen es manté, tot i donar-se l'efecte zeeman. En camps baixos, els dos efectes són importants. Aquesta coexistència dels dos fenòmens s'aprofita per a la determinació de D per espectroscòpia paramagnètica electrònica.

## Referències

* (en) : Internetpagina: Description of the origins of Zero Field Splitting
* Atherton, N.M. (1993). Principles of electron spin resonance. Ellis Horwood PTR Prentice Hall. doi:10.1016/0307-4412(95)90208-2. ISBN 0-137-21762-5.
# Dmítrievka (Volsk)

* Per a altres significats, vegeu «Dmítrievka».
Dmítrievka (en rus: Дмитриевка) és un poble de l'óblast de Saràtov, a Rússia, segons el cens del 2010 tenia 2 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Dmítrievka (Stroítel)

* Per a altres significats, vegeu «Dmítrievka».
Dmítrievka - Дмитриевка (rus) - és un poble de l'óblast de Bélgorod, a Rússia. El 2010 tenia 1.002 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Dmítrivka

«Dmítrivka» té aquests significats:

## Ucraïna

* Dmítrivka (Crimea), localitat de la República Autònoma de Crimea a Ucraïna
* Dmítrivka (Sovetski), localitat de República Autònoma de Crimea a Ucraïna
* Dmítrivka (Pervomàiske), localitat de la República Autònoma de Crimea a Ucraïna
# Districte d'Ústí nad Labem

El districte d'Ústí nad Labem - (txec) Okres Ústí nad Labem - és un districte de la regió d'Ústí nad Labem, a la República Txeca. La capital és Ústí nad Labem.

## Llista de municipis

Chabařovice - Chlumec - Chuderov - Dolní Zálezly - Habrovany - Homole u Panny - Libouchec - Malé Březno - Malečov - Petrovice - Povrly - Přestanov - Řehlovice - Ryjice - Stebno - Tašov - Telnice - Tisá - Trmice - Ústí nad Labem (Aussig-sur-Elbe) - Velké Březno - Velké Chvojno - Zubrnice

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Dickinsonita-(KMnNa)

La dickinsonita-(KMnNa) és un mineral de la classe dels fosfats, que pertany al grup de l'arrojadita. Rep el nom del reverend John William Dickinson (1835-1899) de Redding, Connecticut, EUA, qui va recollir minerals de la zona.

## Característiques

La dickinsonita-(KMnNa) és un fosfat de fórmula química {KNa}{Mn$^{2+}$◻}{Ca}{Na₃}{Mn$_{13}$$^{2+}$}{Al}(PO₄)₁₂(OH)₂. Va ser aprovada com a espècie vàlida per l'Associació Mineralògica Internacional l'any 2005. Cristal·litza en el sistema monoclínic. La seva duresa a l'escala de Mohs es troba entre 3,5 i 4.
Segons la classificació de Nickel-Strunz, la dickinsonita-(KMnNa) pertany a «08.BF: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ < 0,5:1» juntament amb els següents minerals: arrojadita-(KFe), arrojadita-(BaFe), arrojadita-(SrFe), arrojadita-(KNa), arrojadita-(PbFe), fluorarrojadita-(BaFe), arrojadita-(NaFe), arrojadita-(BaNa), fluorarrojadita-(KNa), fluorarrojadita-(NaFe), samuelsonita, grifita i nabiasita.

## Formació i jaciments

Va ser descoberta a la pedrera Fillow, situada a la localitat de Branchville, a Redding (Connecticut, Estats Units). També ha estat descrita en altres indrets de l'estat de Connecticut, així com als estats nord-americans d'Arizona, Maine, Nou Hampshire, Carolina del Nord i Dakota del Sud. Fora dels Estats Units també ha estat trobada a l'Argentina, el Canadà, la República Txeca, Polònia, Namíbia i Austràlia.

## Referències

* ↑ «Dickinsonite-(KMnNa)» (en anglès). Mindat. [Consulta: 12 maig 2019].
# Diclidurus (subgènere)

Diclidurus és un subgènere de ratpenats de la família dels embal·lonúrids que engloba tres de les quatre espècies del gènere Diclidurus.

## Taxonomia

* Ratpenat blanc de palmera (Diclidurus albus)
* Ratpenat blanc gros (Diclidurus ingens)
* Ratpenat blanc de bosc (Diclidurus scutatus)

## Referències

* ↑ Diclidurus a Mammal Species of the World (MSW) (anglès)

## Enllaços externs

* The Taxonomicon (anglès)
# Diccionari llenguadocià-francès

El Diccionari llenguadocià-francès (originàriament Dictionnaire languedocien-français) de Pèire Agustin Boissier de Sauvages és una de les principals obres lexicogràfiques occitanes de l'època moderna, que va servir com a obra de referència per als autors occitans del segle xix, abans de l'aparició el 1846 del diccionari Provençal-Francès de Simon Juda Onorat, i del Tresor del Felibrige, de Frederic Mistral, publicat el 1878. N'hi va haver 3 edicions, la 1a edició a Nimes, per l'editor Michel Gaude, 1756; una 2a edició augmentada seguida per un recull de proverbis i refranys, de 1785, Nimes, per l'editor Gaude, père, fils et Cie, en 2 volums, i una 3a reedició a Alès, el 1820, en 2 vol.

## Referències

* ↑ «Diccionari Occitan-francés de Boissier de Sauvages» (en occitan). Arxivat de l'original el 2015-11-21. [Consulta: 20 novembre 2015].
# Diepoldsau

Diepoldsau és un municipi del cantó de Sankt Gallen (Suïssa), situat al districte de Rheintal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Districte de Lavaux

El districte de Lavaux és un dels antics 19 districtes del cantó suís de Vaud que va desaparèixer en la reforma del 2008. Els seus municipis van anar a parar tots al districte de Lavaux-Oron.

## Municipis

* Cercle de Cully
** Forel (Lavaux)
** Grandvaux
* Cercle de Lutry
** Lutry
** Savigny
* Cercle de Saint-Saphorin
** Chexbres
** Puidoux
** Rivaz
** Saint-Saphorin (Lavaux)
# Districte d'Ibo

El Districte d'Ibo és un districte de Moçambic, situat a la província de Cabo Delgado. Té una superfície 75 kilòmetres quadrats. En 2015 comptava amb una població d'11.742 habitants. El districte és totalment insular, format per les següents illes de l'arxipèlag de les Quirimbas: Fiõ, Ibo, Matemo, Ninave, Quilálea, Quirambo, Quirimba, Rolas i Sencar.

## Divisió administrativa

El districte està dividit en dos postos administrativos (Ibo i Quirimba), compostos per les següents localitats:
* Posto Administrativo d'Ibo:
** Vila do Ibo,
** Matemo
* Posto Administrativo de Quirimba:
** Quirimba

## Referències

* ↑ Instituto Nacional de Estatística
# Districte de Svidník

El districte de Svidník - (eslovac) Okres Svidník - és un dels 79 districtes d'Eslovàquia. Es troba a la regió de Prešov, al nord del país. Té una superfície de 549,78 km², i el 2013 tenia 33.094 habitants. La capital és Svidník.

## Llista de municipis
### Ciutats

* Svidník
* Giraltovce

### Pobles

Belejovce | Beňadikovce | Bodružal | Cernina | Cigla | Dlhoňa | Dobroslava | Dubová | Dukovce | Fijaš | Havranec | Hrabovčík | Hunkovce | Jurkova Voľa | Kalnište | Kapišová | Kečkovce | Kobylnice | Korejovce | Kračúnovce | Krajná Bystrá | Krajná Poľana | Krajná Porúbka | Krajné Čierno | Kružlová | Kuková | Kurimka | Ladomirová | Lúčka | Lužany pri Topli | Matovce | Medvedie | Mestisko | Mičakovce | Miroľa | Mlynárovce | Nižná Jedľová | Nižná Pisaná | Nižný Komárnik | Nižný Mirošov | Nižný Orlík | Nová Polianka | Okrúhle | Príkra | Pstriná | Radoma | Rakovčík | Rovné | Roztoky | Soboš | Stročín | Svidnička | Šarbov | Šarišský Štiavnik | Šemetkovce | Štefurov | Vagrinec | Valkovce | Vápeník | Vyšná Jedľová | Vyšná Pisaná | Vyšný Komárnik | Vyšný Mirošov | Vyšný Orlík | Železník | Želmanovce
# Dronovo

Dronovo - Дроново (rus) - és un poble de l'óblast de Bélgorod, a Rússia. El 2010 tenia 43 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Diògenes de Selèucia

Diògenes de Selèucia (grec antic: Διογένης, Diogénēs) va ser un filòsof epicuri grec nascut a Selèucia del Tigris, confós sovint amb Diògenes de Babilònia que també era nascut a la mateixa ciutat.
Va viure a Antioquia a la cort d'Alexandre I Balas, però va ser executat més tard durant el govern d'Antíoc VI Dionisi cap a l'any 142 aC.

## Referències

* ↑ [https://quod.lib.umich.edu/m/moa/acl3129.0001.001/1035?page=root;rgn=full+text;size=100;view=image;q1=DiogenesSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 1020. ]
# Dolsk

Dolsk és una ciutat de Polònia, es troba al voivodat de Gran Polònia, al powiat de Śrem, a 12 km al sud d'aquesta ciutat i a 46 km al sud de Poznań, capital del voivodat. El 2016 tenia 1.568 habitants.

## Història

La primera menció de la vila en un document escrit en polonès és la Butlla de Gniezno, del 1136. Aleshores l'indret era propietat dels bisbes de Gniezno. A mitjan segle xiii Dolsk passà a mans dels bisbes de Poznań, que foren els propietaris de la vila fins als repartiments de Polònia. La població es troba al mig de la ruta comercial que connecta Poznań amb Wrocław. Obtingué el privilegi de ciutat el 1359 gràcies al rei Casimir III. El 1797 la vila passà sota dominació prusiana. Durant la Segona Guerra Mundial 10 persones foren executades, fou finalment alliberada per l'Exèrcit Roig el 21 de gener de 1945.
Del 1975 al 1998 la ciutat formava part del territori del voivodat de Poznań, però d'ençà el 1999 forma part del voivodat de Gran Polònia.
# Drujac

Drujac (oficialment en francès: Drugeac) és un municipi francès del departament de Cantal i la regió d'Alvèrnia-Roine-Alps.
# Dontsov

Dontsov - Донцов (rus) - és un poble (un khútor) de l'óblast de Bélgorod, a Rússia. El 2010 tenia 52 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].